Document ID: 32013R1389

NEUVOSTON ASETUS (EU) N:o 1389/2013,
annettu 16 päivänä joulukuuta 2013,
Euroopan unionin ja Madagaskarin tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta annetun neuvoston asetuksen (EU) N:o 1258/2012 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
Neuvosto hyväksyi 15 päivänä marraskuuta 2007 asetuksen (EY) N:o 31/2008 (1) Euroopan yhteisön ja Madagaskarin tasavallan välisen kalastuskumppanuussopimuksen, jäljempänä ’kalastuskumppanuussopimus’, tekemisestä.
(2)
Kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaa uutta pöytäkirjaa, jäljempänä ’uusi pöytäkirja’, sovelletaan väliaikaisesti 1 päivästä tammikuuta 2013. Uudessa pöytäkirjassa myönnetään unionin aluksille kalastusmahdollisuuksia Madagaskarin tasavallan suvereniteettiin tai lainkäyttövaltaan kalastuksen osalta kuuluvilla vesillä. Uudessa pöytäkirjassa unionille myönnettyjen kalastusmahdollisuuksien jakamisesta on säädetty neuvoston asetuksella (EU) N:o 1258/2012 (2)
(3)
Kalastuskumppanuussopimuksessa määrätty sekakomitea tarkasteli 26 päivänä syyskuuta 2012 Intian valtameren tonnikalatoimikunnan (IOTC) hallinnoiman kalastustoiminnan yhteydessä saatavia haisaaliita koskevaa kysymystä. Kyseisiin haihin sovelletaan IOTC:n päätöslauselmaa 05/05, ja niiden pyynti on kalastuskumppanuussopimuksen puitteissa sallittua. Sekakomitea totesi pintasiima-alusten kyseisen sopimuksen edellisen pöytäkirjan nojalla harjoittamassa pyynnissä vuosina 2007-2011 saatujen ja tieteellisten laitosten varmentaminen saalismäärien perusteella, että näiden alusten haisaaliita olisi aiheellista rajoittaa vahvistamalla ne enintään 200 tonniksi vuodessa 1 päivästä tammikuuta 201331 päivään joulukuuta 2014, jotta haikaloihin kohdistuva pyyntipaine voidaan pitää ennallaan IOTC:n tieteellisen komitean antaman suosituksen mukaisesti.
(4)
Sekakomiteassa käytyjen keskustelujen perusteella on syytä rajoittaatällaisia haisaaliita ja jakaa nämä saaliit jäsenvaltioiden kesken uuden pöytäkirjan soveltamisjaksoksi. Asetus (EU) N:o 1258/2012 olisi sen vuoksi muutettava.
(5)
Jäsenvaltiot, joiden aluksilla on lupa kalastaa mainitun asetuksen mukaisesti, voivat neuvoston asetuksen (EY) N:o 2371/2002 (3) nojalla vaihtaa keskenään kaikki niille myönnetyt haikalojen kalastusmahdollisuudet tai osan niistä.
(6)
Tätä asetusta olisi sovellettava 1 päivästä tammikuuta 2014,
ON HYVÄKSYNYT TÄMÄN ASETUKSEN:
1 artikla
Lisätään asetuksen (EU) N:o 1258/2012 1 artiklaan kohta seuraavasti:
”1 a. Intian valtameren tonnikalatoimikunnan hallinnoiman kalastustoiminnan yhteydessä pintasiimakalastuksessa saaliiksi saatavien haiden kalastusmahdollisuuksien määräksi vahvistetaan 200 tonnia vuodessa. Tämä määrä jaetaan jäsenvaltioiden kesken seuraavasti:
Jäsenvaltio
Tonnia
Espanja
166
Portugali
27
Ranska
7
Yhdistynyt kuningaskunta
0
Yhteensä
200”
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2014.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 2013.

Labels: 8
18
5
6